বাংলাদেশে ৮ বছরের শিশুকন্যাকে ধর্ষণ, মৃত্যু হল নির্যাতিতার

ওয়েব ডেস্ক: বাংলাদেশের (Bangladesh) মাগুরার সেই শিশুটিকে বাঁচানো সম্ভব হল না। বৃহস্পতিবার বাংলাদেশের সময় বেলা ১ টায় তার মৃত্যু হয়েছে। ধর্ষণের নৃশংস অত্যাচারে সঙ্কটজনক অবস্থায় ঢাকার একটি হাসপাতালে শিশুটি (Child) ভর্তি ছিল। ওই হাসপাতালের (Hospital) তরফে জানানো হয়েছে, এদিন সকালে দুই দফায় শিশুটির হার্ট অ্যাটাক হয়েছে। সিপিআর দেওয়ার পর তার হৃৎস্পন্দন ফিরে এসেছিল। দুপুর ১২টা নাগাদ ফের তার কার্ডিয়াক অ্যারেস্ট হয়। গত ৮ মার্চ ওই হাসপাতালে শিশুকন্যাকে ভর্তি করা হয়েছিল। শিশুটির পরিবারের প্রতি বাংলাদেশের সেনাবাহিনী সমবেদনা জানিয়েছে।

এই শিশুকন্যা ধর্ষণের খবর ছড়িয়ে পড়ারই উত্তাল হয়ে ওঠে ঢাকা। গত বৃহস্পতিবার দুপুরে শিশুটিকে মাগুরার হাসপাতালে ভর্তি করা হয়। সেখান থেকে ফরিদপুর মেডিক্যাল কলেজ হাসপাতালে ভর্তি করা হয়। অবস্থার অবনতি হওয়ায় রাতেই পাঠানো হয় ঢাকার মেডিক্যাল কলেজ হাসপাতালে ভর্তি করা হয়।

আরও পড়ুন: ধর্ষণে ফাঁসানোর ভয় দেখিয়ে তোলাবাজি, নতুন পেশা ‘সেক্সটরশন’

মহম্মদ ইউনুসের অন্তর্বর্তী সরকারের আমলে বাংলাদেশে নারী নির্যাতন বেড়েছে। তার প্রতিকার চেয়ে রাস্তায় নেমেছেন সাধারণ মানুষ। মাগুরার শিশুকন্যার ধর্ষণের খবরে উত্তাল হয়ে ওঠে ঢাকা। ঢাকা বিশ্ববিদ্যালয় সহ বিভিন্ন উচ্চশিক্ষা প্রতিষ্ঠানেও বিক্ষোভ ছড়ায়।